د افغانی سرې میاشتې ټولنې د ختیځ زون د همغږۍ رئیس مولوی حیات الله (صافی ) د لغمان سرې میاشتې نمائنده ګۍ څخه لېدنه وکړه . نن یکشنبه د روان ۱۴۴۴ هجری قمری کال د شعبان د میاشتې ۵ مه، چې د ۱۴۰۱ هجری شمسی کال د حوت د میاشتې له ۷ مې نېټې سره سمون خوری . د افغانی سرې میاشتې ټولنې د ختیځ زون د همغږۍ رئیس مولوی حیات الله (صافی) د لغمان سرې میاشتې نمائنده ګۍ څخه لېدنه وکړه چې د دې لیدنې په ترڅ کې یی د لغمان نماینده ګۍ له ټول پرسونل سره اداری غونډه وکړه ، د غونډې په سر کې د قرآن عظیم الشان یو څو مبارک ایاتونه تلاوت شول، ور پسې د لغمان سرې میاشتې نمائنده ګۍ رئیس مولوی ولی الله (وقار) لخوا د ختیځ زون رئیس ته ښه راغلاست وویل شوه. په غونډه کې ، ټولو ګډونوالو ته د افغانی سرې میاشتې ټولنې د ختیځ زون د همغږۍ رئیس مولوی حیات الله ( صافی) لازم هدایات وړاندې کړل، او هم یې ټول پرسونل خپلو کارونو ته متوجه کړ . او همدا رنګه یې د لغمان نمائنده ګۍ ټول مشکلات له ځان سره یاداشت کړل، او د مشکلاتو د حل په موخه یې د یادې نمائنده ګۍ ټول پرسونل ته ډاډ ورکړ.